ΓΡΑΠΤΗ ΕΡΩΤΗΣΗ E-1601/01

υποβολή: Hiltrud Breyer (Verts/ALE) προς την Επιτροπή

(1 Ιουνίου 2001)

Θέμα: Παραμεθόρια περιοχή Γερμανίας/Γαλλίας: Ηχητική όχληση από πυροτεχνήματα

Στη γειτονική Γαλλία είναι δυνατόν να προμηθευτεί κανείς πυροτεχνήματα καθ' όλη τη διάρκεια του έτους. Η χρήση τους επιτρέπεται ωστόσο μόνο ορισμένες ημέρες το χρόνο, κάτι που ρυθμίζεται από τις τοπικές αρχές. Το γεγονός ότι αντίθετα από τη Γερμανία στη Γαλλία η πώληση πυροτεχνημάτων επιτρέπεται όλο το χρόνο έχει ως αποτέλεσμα οι γερμανοί πολίτες που διαμένουν στην παραμεθόρια περιοχή να αγοράζουν

πυροτεχνήματα στην άλλη πλευρά των συνόρων και να τα ανάβουν τόσο εκεί όσο και στη Γερμανία εκτός των επιτρεπομένων ωρών, δηλ. από την παραμονή της Πρωτοχρονιάς στις 6 μ.μ. έως το πρωΐ της Πρωτοχρονιάς στις 7 π.μ. Αυτή η παράβαση σημαίνει για ανθρώπους και ζώα, κυρίως τους μήνες Νοέμβριο και Δεκέμβριο, απαράδεκτη ηχητική όχληση και αντιβαίνει στις απαιτήσεις τηςγείας, του περιβάλλοντος και της φυσικής προστασίας. Υπάρχουν πολυάριθμες διαμαρτυρίες πολιτών εκατέρωθεν των συνόρων. Τα όργανα της τάξης δεν είναι σε θέση να σταματήσουν τις παραβάσεις αυτές.

1. Κατά πόσοπάρχει πρόθεση εντός της ΕΕ να ληφθούν ενιαία αυστηρότερα μέτρα για τον περιορισμό της πώλησης πυροτεχνικών αντικειμένων·

2. Γιατί δεν απαγορεύεται τελείως η ελεύθερη πώληση πυροτεχνικών αντικειμένων εξ αιτίας της πληθώρας των βλαβών που προκαλούν στον άνθρωπο και στο περιβάλλον και λόγω των κινδύνων που εγκυμονούν κατά την αποθήκευση·

Απάντηση του κ. Liikanen εξ ονόματος της Επιτροπής

(5 Σεπτεμβρίου 2001)

Δενπάρχει ειδική Κοινοτική νομοθεσία σχετικά με την ασφαλή χρήση των πυροτεχνημάτων. Τα κράτη μέλη είναιπεύθυνα για τον καθορισμό και την επιβολή της τήρησης κανόνων σχετικά με τα πυροτεχνήματα, οι οποίοι μπορούν να προσαρμοστούν στις τοπικές ιδιαιτερότητες. Η Επιτροπή δεν είναι πεπεισμένη ότι μια κοινοτική οδηγία σχετικά με την εμπορία και τη χρήση πυροτεχνημάτων θα αποτελούσε μια πιο αποτελεσματική λύση για την πρόληψη ατυχημάτων.

Όσον αφορά την ασφαλή χρήση των πυροτεχνημάτων, όπως αναφέρεται στην απάντηση της Επιτροπής στη γραπτή ερώτηση E-1569/01(1) του αξιότιμου μέλους, τα πυροτεχνήματα που διατίθενται στην κοινοτική αγορά καλύπτονται από την οδηγία 92/59/ΕΟΚ του Συμβουλίου της 29ης Ιουνίου 1992 για τη γενική ασφάλεια των προϊόντων(2), η οποία εφαρμόζεται στα πυροτεχνήματα, καθώς και σε πολλά άλλα προϊόντα. Δυνάμει της οδηγίας αυτής, οι κατασκευαστές πρέπει να εξασφαλίζουν ότι τα προϊόντα που διαθέτουν στην αγορά πληρούν αποδεκτά πρότυπα ασφάλειας. Επίσης, απαιτείται από τα κράτη μέλη να παρακολουθούν τα προϊόντα που διατίθενται στην αγορά και να ενημερώνουν άλλα κράτη μέλη για τυχόν προβληματικά προϊόντα τα οποία, εν ανάγκη, μπορούν να αποσυρθούν.

Όσον αφορά τη διασυνοριακή μεταφορά πυροτεχνημάτων, όπως ισχύει για όλα τα αγαθά που έχουν εγκριθεί για νόμιμη χρήση σε ένα κράτος μέλος, τα πυροτεχνήματα τυπικά μπορούν να κυκλοφορούν ελεύθερα εντός της Κοινότητας (άρθρο 28 (πρώην άρθρο 30) της συνθήκης ΕΚ)). Δυνάμει του άρθρου 30 (πρώην άρθρο 36) της συνθήκης ΕΚ, αυτό δεν αντιτίθεται στις απαγορεύσεις ή στους περιορισμούς εισαγωγών, εξαγωγών ή διαμετακομίσεων που δικαιολογούνται από λόγους δημόσιας ηθικής, δημόσιας τάξης ή δημόσιας ασφάλειας. Οι απαγορεύσεις ή οι περιορισμοί αυτοί δεν δύνανται, πάντως, να αποτελούν ούτε μέσο αυθαίρετων διακρίσεων ούτε συγκεκαλυμμένο περιορισμό στο εμπόριο μεταξύ των κρατών μελών.

(1) βλέπε σελίδα 2.

(2) ΕΕ L 228 της 11.8.1992.